**Հիմնավորում**

**Վայք համայնքի Փոռ բնակավայրի դպրոցի նախկին շենքը  
համայնքին հանձնելու վերաբերյալ**

1. ***Փոռ բնակավայրի մասին***

2016թ. գյուղը միացել է Վայք խոշորացված համայնքին: Ունի 126 բնակիչ, ովքեր հիմնականում զբաղվում են անասնապահությամբ, մեղվաբուծությամբ և հողագործությամբ:

Վարչական ղեկավարի աշխատակազմը (վարչական ներկայացուցիչ, օպերատոր, գրադարանավար) և գրադարանը 1996թ. տեղակայված է խարխուլ վագոն տնակում, որում հնարավոր չէ աշխատանքները նորմալ կազմակերպել: Գրադարանը ունի 2570 միավոր գրականություն և ներկայումս չի գործում, անմխիթար պայմանների հետևանքով գրքերի պահպանությունը վտանգի տակ է գտնվում

1. ***Դպրոցի շենքի մասին***

Կառուցվել է 2001թ. ԱՄՆ-ից բարերար Ալեք Բաղդասարյանի և իր տիկնոջ միջոցներով: 2012 թվից չի գործում աշակերտների թվի նվազման պատճառով, հաճախում էին 4 երեխաներ, ովքեր հիմա սովորում են հարևան Ազատեկ գյուղի դպրոցում:

***3. Հանրօգուտ ծրագիր***

Նախատեսվում է վարչական ղեկավարի նստավայրը և գրադարանը տեղափոխել դպրոցի շենք այդ նպատակի համար օգտագործելով 3 սենյակ (կցված հատակագծում N 2, 5, 6 սենյակները), երկուսը վարչական ղեկավարի, օպերատորի և գրադարանի, երրորդը՝ ժողովների և ընդհանուր հարցերի քննարկման համար: Այդ նպատակի համար 2018թ. ներդրվելու է 300 հազար դրամ, 2019թ. 400 հազար դրամ եվրոպահարաններ և դռներ տեղադրելու համար, որով կլուծվի շենքի ջերմամեկուսացման և էներգիախնայողության հարցերը:

* 1. Առաջարկում ենք 3-րդ և 4-րդ սենյակները օգտագործել որպես երեխաների ցերեկային խնամքի կենտրոն: Գյուղում առկա են 1-6 տարեկան շուրջ 10 երեխաներ, ովքեր անվճար կօգտվեն այդ հնարավորությունից: Այդ նպատակի համար 2018թ. նախատեսվում է ներդնել 400 հազար դրամ՝ նախակրթարանին առանձին մուտք բացելու և այն կահավորելու համար:
  2. 2019-20 թթ.նախատեսում ենք դպրոցի հետևի մասում գտնվող կանաչապատ հարթ տարածքում կառուցել մանկական խաղահրապարակ, որը կօժանդակի նաև երեխաների ցերեկային խնամքի կենտրոնի աշխատանքներին: Ներդրումը կազմելու է 1 մլն. դրամ՝ գույքի ձեռք բերման և շինարարական աշխատանքների համար:

1. ***Ծրագրից ակնկալվող արդյունքները***

Բնակավայրի վարչական ղեկավարի աշխատակազմը կաշխատի ամենօրյա բնականոն ռեժիմով: Կգործի գյուղի գրադարանը, որից կօգտվեն շուրջ 100 քաղաքացի: Անվճար կգործի նախակրթարանը, որից կօգտվեն 10 երեխաներ և նրանց մայրերը: Բնակավայրը կունենա մանկական խաղահրապարակ և զբոսայգի, որը կլինի նաև երիտասարդության ժամանցի վայր՝ շուրջ 40 շահառուներով: Բնակավայրը կունենա հարցերի քննարկման և ժողովների անցկացման վայր, շահառուների թիվը 100 հոգի: Հանրօգուտ ծրագրի իրականացման ժամկետը 3 տարի է: 3 տարի հետո ծրագիրը գործելու է անժամկետ: Ընդհանուր ներդրումների չափը կկազմի 2 100 000 դրամ: